
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН "ЧӐВАШ РЕСПУБЛИКИН 
АДМИНИСТРАЦИ-ТЕРРИТОРИ ТЫТӐМӖ ҪИНЧЕН" САККУННЕ АДМИНИСТРАЦИ-ТЕРРИТОРИ 
ЕДИНИЦИСЕНЕ ШУТА ИЛНӖ ПАЙРА 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи ака уйӑхӗн 20-мӗшӗнче
йышӑннӑ

1 статья
Чӑваш Республикин "Чӑваш Республикин администраци-территори тытӑмӗ ҫинчен" 1997 ҫулхи раштав уйӑхӗн 19-мӗшӗнче йышӑннӑ 28 №-лӗ саккунне (Чӑваш Республикин Патшалӑх Канашӗн ведомоҫӗсем, 1998, 23 №; 2002, 46 №; 2005, 65 №; 2006, 72 №; 2012, 92 № (I том); Чӑваш Республикин Саккунӗсен пуххи, 2013, 7 №) ҫакӑн пек улшӑнусем кӗртес:
1) 5 статьян 1-мӗш пайне ҫакӑн пек ҫырса абзац хушса хурас:
"Хула районӗсем.";
2) 6 статьян улттӑмӗш абзацне ҫакӑн пек ҫырса хурас:
"администраци-территори единицисене шута илесси;";
3) VI сыпӑк ятӗнче "тата регистрацилесси" сӑмахсене кӑларса пӑрахас;
4) 18 статьяна ҫакӑн пек ҫырса хурас:
"18 статья.	Администраци-территори единицисене шута илесси тата вӗсен ячӗсене официаллӑ йӗркепе ҫирӗплетесси

1. Ҫирӗплетсе панӑ территориллӗ тата унта ялан пурӑнакан халӑхлӑ администраци-территори единицисене пурне те шута илме тивӗҫлӗ.
Вӑхӑтлӑх пӗлтерӗшлӗ тата халӑх ялан пурӑнман е служба тӗллевӗллӗ объектсем шутланакан ҫурт-йӗр ушкӑнӗсем (чукун ҫул будкисем, вӑрман хуралҫисен ҫурчӗсем, утарсем, тӗрӗслев пункчӗсем, вӑрман хуралӗн ҫурт-йӗрӗсем тата ытти ҫавнашкал объектсем), ҫавӑн пекех уйрӑм ларакан ҫуртсем халӑх пурӑнакан ӑрасна вырӑн шутланмаҫҫӗ тата вӗсем хӑш администраци-территори единицисен чиккине лекеҫҫӗ, ҫавсен шутне кӗреҫҫӗ.
2. Чӑваш Республикин администраци-территори единицисен переченьне ҫак Саккун ҫумне хушса ҫырнинче кӑтартнӑ.
3. Халӑх пурӑнакан вырӑнтан ҫынсем пурте тухса кайнӑ е куҫса кайнӑ чухне, ҫавӑн пекех халӑх пурӑнакан вырӑна хула, хула евӗр поселок шутне кӗртнӗ е халӑх пурӑнакан ытти вырӑнсемпе пӗрлештернӗ чухне Чӑваш Республикин Патшалӑх Канашӗ Чӑваш Республикин халӑх пурӑнакан вырӑна пӗтересси ҫинчен калакан саккунне йышӑнать.";
5) 19 статья хӑйӗн вӑйне ҫухатнӑ тесе йышӑнас;
6) 20 статьян 7-мӗш пайӗ хӑйӗн вӑйне ҫухатнӑ тесе йышӑнас;
7) "Чӑваш Республикин администраци-территори единицисен переченӗ" хушса ҫырнине ҫак Саккун ҫумне хушса ҫырнипе килӗшӳллӗн хушса хурас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи ака уйӑхӗн 22-мӗшӗ

